Τροποποιημένη πρόταση οδηγίας του Συμβουλίου για τις απαιτήσεις ασφαλείας και τη βεβαίωση επαγγελματικής επάρκειας των πληρωμάτων θαλάμου στην πολιτική αεροπορία(1)

(1999/C 109/10)

(Κείμενο που παρουσιάζει ενδιαφέρον για τον ΕΟΧ)

COM(1999) 68 τελικό - 97/0212(SYN)

(Υποβληθείσα από την Επιτροπή, σύμφωνα με το άρθρο 189 Α παράγραφος 2 της συνθήκης ΕΚ στις 5 Μαρτίου 1999)

(Τροπολογία αριθ. 4)

Άρθρο 5 παράγραφος 1

>Αρχικό κείμενο>

1. Τα μέλη πληρώματος θαλάμου που έχουν αναλάβει καθήκοντα ασφαλείας πρέπει να έχουν ολοκληρώσει επιτυχώς έναν αρχικό κύκλο εκπαίδευσης στην ασφάλεια, ο οποίος καλύπτει τουλάχσιτον τα θέματα που περιλαμβάνει το παράρτημα Ι.

>Τροποποιημένο κείμενο>

1. Τα μέλη πληρώματος θαλάμου που έχουν αναλάβει καθήκοντα ασφαλείας πρέπει να έχουν προηγουμένως ολοκληρώσει επιτυχώς έναν αρχικό αρχικό κύκλο εκπαίδευσης στην ασφάλεια, ο οποίος καλύπτει τουλάχιστον τα θέματα που περιλαμβάνει το παράρτημα Ι.

(Τροπολογία αριθ. 5)

Άρθρο 5 παράγραφος 2

>Αρχικό κείμενο>

2. Τα μέλη πληρώματος θαλάμου που έχουν αναλάβει καθήκοντα ασφαλείας σε ένα συγκεκριμένο αεροπλάνο πρέπει να έχουν ολοκληρώσει την εκπαίδευση μεταροπής ή την εκπαίδευση στις διαφορές του αεροσκάφους, η οποία καλύπτει τουλάχιστον τα θέματα που απαριθμούνται στο παράρτημα ΙΙ.

>Τροποποιημένο κείμενο>

2. Τα μέλη πληρώματος θαλάμου που έχουν αναλάβει καθήκοντα ασφαλείας σε ένα συγκεκριμένο αεροπλάνο πρέπει να έχουν προηγουμένως ολοκληρώσει την εκπαίδευση η οποία καλύπτει τουλάχιστον τα θέματα που απαριθμούνται στο παράρτημα ΙΙ.

(Τροπολογία αριθ. 8)

Άρθρο 9 παράγραφος 3α (νέα)

>Τροποποιημένο κείμενο>

3α. Τα μέλη πληρωμάτων θαλάμου, τα οποία είχαν ήδη αναλάβει καθήκοντα ασφαλείας σε αεροσκάφος χρησιμοποιούμενο από κοινοτικό αερομεταφορέα την ημέρα έκδοσης της παρούσας οδηγίας (ονομαζόμενο στο εξής "υπάρχον πλήρωμα θαλάμου"), κατά παρέκκλιση του άρθρου 5 παράγραφοι 1 και 2 θα υπόκεινται στις διατάξεις που ακολουθούν.

Εντός έξι μηνών από την ημερομηνία έκδοσης της παρούσας οδηγίας, κάθε κράτος μέλος συγκρίνει τις απαιτήσεις που επιβάλλει η παρούσα οδηγία για την εκπαίδευση των πληρωμάτων θαλάμου με εκείνες που επέβαλε, έως την ημερομηνία έκδοσης της παρούσας οδηγίας στα μέλη πληρωμάτων θαλάμου για την άσκηση των καθηκόντων τους σε αεροσκάφος χρησιμοποιούμενο από αερομεταφορείς στους οποίους έχει χορηγήσει πιστοποιητικό εκμετάλλευσης αερογραμμών και καταρτίζει κατάλογο των εκπαιδεύσεων ή/και ελέγχων που θα απαιτηθούν, εφόσον χρειάζεται, πέραν της εκπαίδευσης που παρακολούθησαν τα μέλη πληρωμάτων θαλάμου πριν την ημερομηνία έκδοσης της παρούσας οδηγίας, έτσι ώστε να εξασφαλισθεί επίπεδο επαγγελματικής επάρκειας ισοδύναμο προς εκείνο που απαιτεί η οδηγία. Οι συγκριτικές αναλύσεις και οι κατάλογοι θα κοινοποιηθούν στην Επιτροπή και τα υπόλοιπα κράτη μέλη έως τα τέλη της προαναφερθείσας εξάμηνης περιόδου. Ο κατάλογος με την επιπλέον εκπαίδευση και ελέγχους θα αποτελέσουν μέρος των με[sacute]τρων που οφείλει να λάβει το κράτος μέλος με βάση την παρούσα οδηγία.

Τα μέλη των υπαρχόντων πληρωμάτων θαλάμου υποχρεούνται να εκπληρώσουν τις εν λόγω επιπλέον απαιτήσεις εντός προθεσμίας 18 μηνών το αργότερο από την ημερομηνία έκδοσης της παρούσας οδηγίας, αντί των απαιτήσεων που ορίζει το άρθρο 5 παράγραφοι 1 και 2, η δε βεβαίωση επαγγελματικής επάρκειας που θα εκδοθεί βάσει του άρθρου 7 παράγρφος 3 πρέπει να αναφέρεται ρητά στην εκπλήρωση των επιπλέον απαιτήσεων.

(1) ΕΕC 263 της 29.8.1997, σ. 5.